Neruda het in verskeie style geskryf – erotiese liefdesgedigte, surrealistiese werk, historiese eposse en onbeskaamde politieke manifesto’s. In 1971 wen hy die Nobelprys vir Letterkunde. Die Colombiaanse romanskrywer Gabriel García Márquez het hom eenkeer “die grootse digter van die Twintigste Eeu in enige taal” genoem. Neruda het altyd in groen ink geskryf wat sy persoonlike kleur van hoop was. -DWV
Ek is besonder in my skik dat jy hou van die vertalings en dat jy die waarde daarvan insien. Ja, ek dink ons moet beslis werk aan ‘n bundel in Afrikaans, dit kan ons letterkunde baie verryk. En dit sal vir my regtig aangenaam wees as jy wil meedoen. Ek het nog nie van Johann gehoor nie, maar ek hoop hy voel ook so.